Kommunen har valgt å ta engstelsen på alvor, og har siden midten av november tilbudt elever ved Melsom skole transport hjem etter skoletid.

Minibuss

– Om det er grunnlag for engstelsen skal jeg ikke mene noe om, men vi har i hvert fall valgt å stille en av kommunens minibusser til disposisjon, sier kommunalsjef Vidar Andersen til Tønsbergs Blad.

Tilbudet opprettholdes til asylmottaket på Brunstad tømmes for mennesker 18. desember.

LES OGSÅ: Barn og unge jenter skal ha blitt antastet

Skolebarntransporten gjelder spesielt barn bosatt i Sjuestokkveien. Den har blitt en snakkis i Stokke, og også et tema på Facebook.

«Barna får ikke gå i fred for våre nye landsmenn», heter det i en FB-kommentar.

«Vi kan jo stille oss langs veien med balltre og se om de får gå i fred da», skriver en annen.

Skremte ungjenter

Engstelsen blant folk i Stokke ble kanskje trigget av meldinger om at utenlandske menn ved minst tre tilfeller skal ha skremt unge jenter i Melsomvik-området.

Vidar Andersen presiserer at Stokke kommune ut over dette ikke har noe grunnlag for å tro at asylsøkerne representerer noen fare for skolebarna.

LES OGSÅ: Politiets kulturforklaring blir feil

– Men vi har altså funnet det fornuftig å møte engstelsen ved å tilby denne transportordningen. Parallellt med det satte vi også i gang andre tiltak, som å invitere barn til asylmottaket for å møte flyktninger. Tanken var at dette skulle bidra til å bygge ned frykt og spenninger. Dessverre måtte disse besøkene kanselleres etter at det brøt ut influensaepidemi på mottaket, sier kommunalsjef Vidar Andersen.